**Утвърдена със Заповед № …..……...………2022 г.**

**на изпълнителния директор на**

**Изпълнителна агенция „Автомобилна администрация“**

**Методика за изменение и допълнение на Методиката за провеждане на изпитите за придобиване на правоспособност за управление на МПС**,утвърдена със Заповед № РД-08-1/04.04.2013 г., доп. със Заповед № РД-08-6/30.04.2013 г., изм. и доп. със Заповед № РД-08-5/17.04.2014 г., доп. със Заповед № РД-08-1/21.03.2017 г., изм. със Заповед № РД-08-13/19.05.2017 г., изм. и доп. със Заповед № РД-08-10/13.05.2021 г. на изпълнителния директор на Изпълнителна агенция “Автомобилна администрация”.

**§ 1.** В част II. Практически изпити се правят следните изменения и допълнения:

1. В т. 2.1.9 се създава изречение трето „Елементът се счита за изпълнен и когато кандидатът е достигнал скорост с до 10% по-малка от изискваната“.

2. В т. 2.3.2.2 Упражнение 1 се изменя така:

„**Упражнение 1** - прикачване на ремаркето. Упражнението се изпълнява от всички кандидати за придобиване на правоспособност за управление на моторно превозно средство от категории ВЕ, С1Е, СЕ, D1E, DE и по чл. 155, ал. 9 от ЗДвП.

Изпитваният придвижва назад автомобила на необходимото разстояние за прикачване на ремаркето. Същият има право да излиза от автомобила и да преценява необходимостта от коригиращи действия във връзка с насочване на теглително-прикачното устройство на автомобила и ремаркето (полуремаркето). Допуска се при движение на автомобила назад, членът на комисията да сигнализира изпитвания за опасности, както и да указва необходимост от промяната на посоката на движение със знаци и друг вид комуникация. Сигнализиращият за опасност не трябва да стои между автомобила и ремаркето, а странично от него и на безопасно разстояние. Изпитваният излиза от автомобила, прикачва ремаркето (допуска се помощ от сигнализиращия за опасност) и всички необходими съединения за светлинната сигнализация и спирачната уредба на ремаркето. Сигнализиращият за опасност помага за проверка на светлините.

За грешки се смятат пропуски на изпитвания в извършване на горните действия при изпълнение на маневрата.“

**Заключителна разпоредба**

**§ 2.** Методиката влиза в сила от 01.11.2022 г.